Niktibioformaj

Niktibioj (familio Niktibiedoj) estas grupo de birdoj rilataj al la guaĉaro, kun kiu ili kunhavas la subkladon Sedentaves. La familio Niktibiedoj estis iam inkludita kun la kaprimulgoj en la ordo Kaprimulgoformaj, sed nun ĝi estas metita en aparta ordo, Nyctibiiformes. Estas sep specioj en du genroj en tropikaj Centra kaj Suda Ameriko. Fosilia pruvaro indikas, ke ili vivis ankaŭ en Eŭropo dum la Paleogeno.

Niktibioj estas noktulaj insektovoruloj al kiuj mankas la bridaj harecplumetoj ĉirkaŭ la buŝo troveblaj ĉe la veraj kaprimulgoj. Ili ĉasas el ripozejo kiel lanioj aŭ muŝkaptuloj. Dumtage ili ripozas sintenrekte sur arbostumpoj, kamufle aspektante parto de la stumpo. La nura trovita ovo estis demetita rekte sur la pinto de la stumpo.

En Argentino, ili estas konataj kiel kakuy aŭ kakuj el keĉua signife 'resti'. En Bolivio ili estas nomataj guajojo, pro la sono de ilia alvoko. En Brazilo kaj Paragvajo, ili estas nomataj urutau el gvarania gujra 'birdo' kaj tau 'fantomo'.

 Specioj 
Estas sep specioj en du genroj en tropika Sudameriko:

Genro Nyctibius 
 Granda niktibio, Nyctibius grandis
 Longvosta niktibio, Nyctibius aethereus
 Norda niktibio, Nyctibius jamaicensis
 Anda niktibio, Nyctibius maculosus
 Griza niktibio, urutauo aŭ ordinara niktibio, Nyctibius griseus
 Blankflugila niktibio, Nyctibius leucopterus

Genro Phyllaemulor 
 Rufa niktibio, Phyllaemulor bracteatus

 Referencoj 

Cestari, C., Guaraldo, A., & Gussoni, C (n.d.). "Nesting behavior and parental care of common potoo (Nyctibius griseus) in southern Brazil". The Wilson journal of ornithology, pp. 102–106
Meek, K. (n.d.) Mobbing. Mobbing, 1–12

 Eksteraj ligiloj 

filemtoj ĉe Internet Bird Collection

Kategorio:Niktibioformaj
Kategorio:Birdoj de Sudameriko